CELEX: C2006/178/13
Language: da
Date: 2006-07-29 00:00:00
Title: Sag C-169/05: Domstolens dom (Tredje Afdeling) af  1. juni 2006  — Uradex SCRL mod Union Professionnelle de la Radio et de la Télédistribution (RTD), Société Intercommunale pour la Diffusion de la Télévision (Brutele) (anmodning om præjudiciel afgørelse fra Cour de cassation — Belgien) (Ophavsrettigheder og ophavsretsbeslægtede rettigheder — direktiv 93/83/EØF — artikel 9, stk. 2 — omfanget af de beføjelser, der tilkommer et forvaltningsselskab, der anses for at være berettiget til at varetage rettighederne for en rettighedshaver, som ikke har overdraget selskabet varetagelsen af sine rettigheder — udøvelse af retten til at give eller nægte en kabeldistributør tilladelse til at videresprede en udsendelse pr. kabel)

29.7.2006   
            
            
               DA
            
            
               Den Europæiske Unions Tidende
            
            
               C 178/8
            
         Domstolens dom (Tredje Afdeling) af 1. juni 2006 — Uradex SCRL mod Union Professionnelle de la Radio et de la Télédistribution (RTD), Société Intercommunale pour la Diffusion de la Télévision (Brutele) (anmodning om præjudiciel afgørelse fra Cour de cassation — Belgien)
   (Sag C-169/05) (1)
   
   (Ophavsrettigheder og ophavsretsbeslægtede rettigheder - direktiv 93/83/EØF - artikel 9, stk. 2 - omfanget af de beføjelser, der tilkommer et forvaltningsselskab, der anses for at være berettiget til at varetage rettighederne for en rettighedshaver, som ikke har overdraget selskabet varetagelsen af sine rettigheder - udøvelse af retten til at give eller nægte en kabeldistributør tilladelse til at videresprede en udsendelse pr. kabel)
   (2006/C 178/13)
   Processprog: fransk
   Den forelæggende ret
   Cour de cassation
   Parter i hovedsagen
   
      Sagsøger: Uradex SCRL
   
      Sagsøgt: Union Professionnelle de la Radio et de la Télédistribution (RTD), Société Intercommunale pour la Diffusion de la Télévision (Brutele)
   Sagens genstand
   Anmodning om præjudiciel afgørelse — Cour de cassation de Belgique — fortolkning af artikel 9, stk. 2, i Rådets direktiv 93/83/EØF af 27. september 1993 om samordning af visse bestemmelser vedrørende ophavsrettigheder og ophavsretsbeslægtede rettigheder i forbindelse med radio- og tv-udsendelse via satellit og viderespredning pr. kabel (EFT L 248, s. 15) — rækkevidden af kompetencen for et fælles forvaltningsselskab, der anses for at forvalte rettighederne for en indehaver af ophavsrettigheder eller ophavsretsbeslægtede rettigheder, der ikke har betroet forvaltningen af sine rettigheder til et fælles forvaltningsselskab — udøvelse af ret til at give eller nægte at give en kabeldistributør tilladelse til pr. kabel at videresprede en udsendelse
   Konklusion
   Artikel 9, stk. 2, i Rådets direktiv 93/83/EØF af 27. september 1993 om samordning af visse bestemmelser vedrørende ophavsrettigheder og ophavsretsbeslægtede rettigheder i forbindelse med radio- og tv-udsendelse via satellit og viderespredning pr. kabel skal fortolkes således, at når et forvaltningsselskab anses for berettiget til at varetage rettighederne for indehaveren af ophavsrettigheder eller ophavsretsbeslægtede rettigheder, der ikke har overdraget varetagelsen af disse rettigheder til et forvaltningsselskab, har dette selskab beføjelse til at udøve indehaverens ret til at give eller nægte en kabeldistributør tilladelse til at videresprede en udsendelse pr. kabel, hvorfor selskabets varetagelse af indehaverens rettigheder ikke er begrænset til de økonomiske aspekter af rettighederne.
   
      (1)  EUT C 143 af 11.6.2005.